**К ОПУБЛИКОВАНИЮ**

КОМИ РЕСПУБЛИКАЛÖН

**ОЛАНПАС**

**«Коми Республика мутасын вӧр йитӧдъяс**

**ладмӧдӧм йылысь» Коми Республикаса Оланпасӧ**

**вежсьӧмъяс пыртӧм йылысь**

Примитӧма Коми Республикаса

## Каналан Сӧветӧн 2023 вося ӧшым тӧлысь 22 лунӧ

**1 статья.** Пыртны «Коми Республика мутасын вӧр йитӧдъяс ладмӧдӧм йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2007, 4 №, 4766 ст.; 6 №, 4843 ст.; 8 №, 4932 ст.; 9 №, 4986 ст.; 11 №, 5148 ст.; 12 №, 5355 ст.; 2008, 2 № , 9 ст.; 6 №, 279 ст.; 9 №, 397 ст.; 11 №, 616 ст.; 2009, 7 №, 78 ст.; 11 №, 186 ст.; 21 №, 368 ст.; 33 №, 617 ст.; 2010, 24 №, 571 ст.; 2011, 23 №, 602 ст.; 2012, 63 №, 1543 ст.; 2013, 5 №, 103 ст.; 2014, 9 №, 112 ст.; 27 №, 514 ст.; 2016, 12 №, 147 ст.; 21 №, 327 ст.; 2017, 26 №, 460 ст.; 2018, 14 №, 241 ст.; 2019, 15 №, 208 ст.; 2021, 3 №, 45 ст.; 2022, 9 №, 123 ст.; 15 №, 244 ст.; «Коми Республикаса канму власьт органъясӧн примитӧм инӧда актъяс, мукӧд официальнӧй юӧр лыддьӧг» сетевӧй издание (<http://law.rkomi.ru/>), 2023 вося ӧшым тӧлысь 11 лун) татшӧм вежсьӧмъяс:

1. 3 статьяса 4 пунктӧ «уджмогъяс збыльмӧдӧм йылысь отчётносьтсӧ**»** кывъяс бӧрын содтыны «электроннӧй документӧн**»** кывъяс.
2. Содтыны татшӧм сюрӧса 47 статья:

«**47** с**татья. Коми Республикаса республиканскӧй сьӧмкуд сьӧм видзан пӧрадок, мый веськӧдӧны вӧр йитӧдъяс юкӧнын сетӧм уджмогъяссӧ Коми Республикаын збыльмӧдӧм могысь содтӧд сьӧмӧн могмӧдӧм вылӧ**

1. Сэк, кор федеральнӧй сьӧмкуд сьӧмыс оз тырмы, кутшӧмӧс сетӧны субвенцияясӧн вӧр йитӧдъяс юкӧнын сетӧм уджмогъяссӧ Коми Республикаын збыльмӧдӧм вылӧ, тайӧ статьяса 3 юкӧнын индӧм содтӧд рӧскодсӧ сьӧмӧн могмӧдӧны ас чӧжӧс да Коми Республикаса республиканскӧй сьӧмкудлысь дефицитсӧ сьӧмӧн могмӧдан ӧшмӧсъяс тшӧт весьтӧ.

Вӧр йитӧдъяс юкӧнын сетӧм уджмогъяссӧ Коми Республикаын збыльмӧдӧм вылӧ Коми Республикаса республиканскӧй сьӧмкудйысь сьӧм йӧрышсӧ урчитӧны локтан финансӧвӧй во да планӧвӧй период вылӧ Коми Республикаса республиканскӧй сьӧмкуд йылысь Коми Республикаса оланпасӧн.

2. Вӧр йитӧдъяс юкӧнын сетӧм уджмогъяссӧ Коми Республикаын збыльмӧдӧм вылӧ Коми Республикаса республиканскӧй сьӧмкуд сьӧмӧн медшӧр вӧдитчысьӧн лоӧ вӧр йитӧдъяс юкӧнын Коми Республикаса олӧмӧ пӧртысь власьт уполномочитӧм орган.

Вӧр йитӧдъяс юкӧнын сетӧм уджмогъяссӧ Коми Республикаын збыльмӧдӧм вылӧ Коми Республикаса республиканскӧй сьӧмкуд сьӧмсӧ вичмӧдӧм могысь вӧр йитӧдъяс юкӧнын Коми Республикаса олӧмӧ пӧртысь власьт уполномочитӧм орган сетӧ локтан финансӧвӧй во да планӧвӧй период вылӧ индӧм могъяс вылӧ Коми Республикаса республиканскӧй сьӧмкуд рӧскод серти сьӧмкуд ассигнованиеяслысь подулалӧмъяссӧ Коми Республикаса оланпастэчасӧн урчитӧм пӧрадокын да кадколастъясӧ.

3. Коми Республикаса республиканскӧй сьӧмкуд сьӧмсӧ видзӧны татшӧм содтӧд рӧскод вӧчӧм вылӧ:

1) Коми Республикаса канму учреждениеяслысь уджсӧ могмӧдӧм вылӧ, кодъяс серти вӧр йитӧдъяс юкӧнын Коми Республикаса олӧмӧ пӧртысь власьт уполномочитӧм орган збыльмӧдӧ учредитысьлысь уджъяссӧ да уджмогъяссӧ, кытчӧ пырӧ уджысь мынтысьӧм, социальнӧя быть страхуйтан взносъяс вештӧм вылӧ, уджысь мынтысьӧм серти мынтӧмъяс да уджалысьяслы мукӧд мынтӧм, уджалысьяслы гарантияяс сетӧм вылӧ рӧскод;

2) вӧр йитӧдъяс юкӧнын сетӧм уджмогъяс серти мероприятиеяс нуӧдӧм вылӧ, кутшӧмъясӧс урчитӧма Россия Федерацияса вӧр кодекслӧн 83 статьяса 1 юкӧнлӧн 3, 6 да 8 пунктъясӧн.

4. Вӧр йитӧдъяс юкӧнын сетӧм уджмогъяссӧ Коми Республикаын збыльмӧдӧм вылӧ Коми Республикаса республиканскӧй сьӧмкуд сьӧмыс торъя мога да сійӧс оз позь видзны мукӧд мог вылӧ.

5. Коми Республикаса республиканскӧй сьӧмкудйысь тайӧ статья серти вичмӧдӧм сьӧмсӧ торъя мог серти видзӧм бӧрся видзӧдӧ канмусянь сьӧм овмӧс бӧрся видзӧдысь органъяс, кодъяслы урчитӧм пӧрадокын сетӧма контроль нуӧдан лӧсялана уджмогъяссӧ.».

**2 статья.** Тайӧ Оланпасыс вынсялӧ сійӧс официальнӧя йӧзӧдан лунсянь, положениеяс кындзи, кутшӧмъяслы тайӧ статьяӧн уритӧма мӧд вынсялан кадколаст.

Тайӧ Оланпаслӧн 1 статьяса 1 пункт вынсялӧ 2025 вося тӧвшӧр тӧлысь 1 лунсянь.

Коми Республикаса Юралысь В.В. Уйба

Сыктывкар

2023 вося ӧшым тӧлысь 30 лун

132-РЗ №